Dag 7 van 29 • Vandag se leesstuk
SOAP - 1 Johannes 2:25
En dít is wat die Seun ons belowe het: die ewige lewe.
Dit is onmoontlik vir God om 'n belofte te breek aangesien Hy waarheid en goedheid is. Elke belofte wat Hy maak, moet en sal Hy hou. Die grootste belofte van almal is dat elkeen wat in Hom glo, die ewige lewe sal hê. Om hierdie belofte gestand te doen, het beteken dat Hy soos ons geword het en aan die Kruis gesterf het. Dit is die Goeie Nuus van die Evangelie, dat Jesus gekom het om sondaars te red.
Hy hou daardie belofte.
Dit gee ons 'n groot rede om die Here te loof en vreugde in elke dag te vind. Maak nie saak hoe moeilik ons dae is nie, ons kan vertroosting vind in die feit dat, wanneer ons tot die Here roep, Hy ons verhoor. Ons verlossing is verseker, omdat God nooit sy belofte sal herroep nie.
Here, dankie vir die gawe van verlossing. Dankie dat U u beloftes gestand doen. Help my asseblief om diep dankbaar te wees vir die verlossing wat ek in U het. Amen.